### Beslutning

Gundhild Johnsen, Jim Klausen, Dan Østergaard, Rolf Andresen og Christian Mathiasen kunne henholde sig til Magistratsafdelingen for Teknik og Miljøs udtalelse af 23. juni 2015 (revideret 17. august 2015).

 Mogens Sørensen kunne henholde sig til det oprindelige forslag.

 Sonny Jeppesen var forhindret i at deltage i udvalgets behandling af sagen.

Forslag : Aarhus Byråd beslutter at fastholde 8 ugers høringsfrist som Planloven i dag foreskriver, omkring ændring af eksisterende bygning eller ny bebyggelse, selvom Folketinget skulle vælge at vedtage en kommende lov, der giver kommunerne mulighed for at forkorte denne ned til 2 uger, når det handler om husning af flygtninge

### Sagens forløb

23-06-2015 Teknik og Miljø
Liberal Alliance har stillet følgende forslag:
 "Aarhus Byråd beslutter at fastholde 8 ugers høringsfrist som planloven i dag foreskriver omkring ændring af eksisterende bygning eller ny bebyggelse, selvom Folketinget skulle vælge at vedtage en kommende lov, der giver kommunerne mulighed for at forkorte denne ned til 2 uger, når det handler om husning af flygtninge."
 Folketinget har den 29. april 2015 vedtaget en ændring af planloven (Midlertidige opholdssteder til flygtninge).
 Det er Teknik og Miljøs vurdering, at den pågældende lovændring giver kommunerne et effektivt redskab til at kunne leve op til de forpligtelser, som kommunerne har i henhold til integrationsloven, og at forslaget fra Liberal Alliance vil kunne modvirke dette.
 Teknik og Miljø anbefaler derfor, at byrådet afviser forslaget fra Liberal Alliance.
 Teknik og Miljø anbefaler i forlængelse heraf, at de nye bestemmelser i planloven tages i anvendelse ud fra en konkret vurdering af behovet herfor.
 30-07-2015 Borgmesterens Afdeling
Fremsendes til Magistraten.

 Borgmesterens Afdeling har ingen bemærkninger til Magistratsafdelingen for Teknik og Miljøs udtalelse af 23. juni 2015
 03-08-2015 Magistraten
[adresse] under henvisning til Magistratsafdelingen for Tenik og Miljøs udtalelse af 23. juni 2015, som Magistraten anbefaler tiltrådt.

 Jeppe Lauritsen henholder sig til det oprindelige forslag.

 Rådmand Kenn Møller deltog ikke i sagens behandling.
 12-08-2015 [adresse]
Fremsendes til Teknisk Udvalg til behandling i henhold til beslutning i byrådets møde den 12. august 2015.
 17-08-2015 Teknisk Udvalg
Gundhild Johnsen, Jim Klausen, Dan Østergaard, Rolf Andresen og Christian Mathiasen kunne henholde sig til Magistratsafdelingen for Teknik og Miljøs udtalelse af 23. juni 2015 (revideret 17. august 2015).

 Mogens Sørensen kunne henholde sig til det oprindelige forslag.

 Sonny Jeppesen var forhindret i at deltage i udvalgets behandling af sagen.
 26-08-2015 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 26. august 2015 har vedtaget Magistratens foranstående indstilling af 3. august 2015.
 Dansk Folkepartis, Venstres, Det Konservative Folkepartis og Liberal Alliances byrådsgrupper henholdt sig til det oprindelige forslag.
 26-08-2015 Aarhus Byråd
Beslutning ikke frigivet